
Definitio  morbi. 


Arlhritis  nomen  graecum  ab  artus*  est  ille 

morbus,  qui  post  praegressas  perturbationes  functionum  or- 
ganorum degestionis  et  chylificationis  evolvitur  cum  febre , 
cui  inflammationes  articulorum  specificae  (arthriticae)  jungun- 
tur; se — excretionesque  bilis,  urinae  et  perspirabilis  in  cute 
abnormes  redditae,  totum  vegetationis  processum  ita  mutant, 
alienantque,  ut  materia  ossi  analoga 'deponatur  in  varias  par- 
tes solidomolles , unde  tophi , vel  nodi  arthritici  emergunt.  > 

Morbus  hic  hominem  raro  ante  trigesimum  quintum  ae- 
tatis annum  invadit,  nihilominus  annis  iam  praecedentibus 
peculiares  specifico  charactere  donatae  morborum  formae 
(molimina  ad  arthritidem)  comparent,  nomine  arthritidis  dif- 
licultatae,  dysarthritidis  ab  auctoribus  insignitae.  Genera- 
liter autem  distinguimus: 

a)  Prodroma,  molimina  ad  arthritidem. 

b)  Arthritidem  maturam , evolutam,  regularem,  acutam. 

c)  Diversas  formarum  comparitiones  arthritidis  irregu- 
laris, annomalae,  chronicae. 


Prodroma,  molimina  ad  arthritidem. 

Haec  nonnunquam  pluribus  ante  morbi  perfecti  evolu- 
tionem mensibus  forma  rbeumatismi,  aut  variarum  organorum 
digerentium  aflectionum:  cardialgiae,  dyspepsiae,  pyrosis, 
vomituritionum , vomitus  comparent,  ita  ut  facile  saburram 
in  ventriculo  ortam  mentiantur.  Aut  symptomata  prodroma 
forma  hypochondriae  gravis  incedunt  , ita  ut  cephalalgia , 
frequens  vertigo,  sensuum  externorum  langvior,  animi  moro- 

sitas,  cutis  sicca  sensilis  raro  absint;  haec  certe  maxime 
probabilis  causa,  cur  auctores  plures  arthritidem  morbis  atra- 
biliariis  adnumeraverint. 

Symptomata  enumerata  minime  semper  arthritidem  evol- 
vendam ■ characterisant , subinde  etiam  aliorum  morborum 
latitantium  fomes  succenditur , atque  Hypochondriasis , me- 
lancholiae, cholo  — aut  urolithiasis,  prima  rudimenta  cum 
arthritide  communia  habentis,  evolutioni  ulteriori  ansa  datur. 

' Arthritis  regularis,  vera,  acuta. 

Et  regularis  arthritis  raro  subito  exoritur , sed  prodro- 
mis propriis  characteristicis  anunciatur.  De  regula  haec 
versus  finem  hyemis  comparet.  Praecedunt  hanc  breviori 
aut  longiori  tempore  dyspepsiae  variae , dolores  vagi  in  di-  j 
versis  corporis  partibus,  siccitas  cutis,  vomitus,  diarrhoea,  ver- 
tigo, stupor  sensuum,  cordis  palpitatio.  Memorabile  hoc  respe-  I 
ctu  phoenomenon  observamus,quod  insultus  arthriticus  tunc  com- 
parere  soleat,  dum  aeger  sanitate  relative  optima  fruitur,  majo- 
rem  animi  et  corporis  energiam  et  activitatem  experitur,  melio- 
rem cibi  adpetentiam  persentit,  et  adnotante  Swieten  stimulus 
veneris  exaltatur.  Postquam  vesperi  somno  paucarum  horarum 
indulsisset,  circa  raesonoctium  subito  expergefit  dolore  intenso 
halucem  calcaneum , articulationem  inter  crus  et  metatarsum, 
nonnunquam  antibrachium,  manum,  genua  occupante.Aegri  hunc 
dolorem  varia  ratione  depingunt,  alii  eum  pro  tensione  ossis 
tenent,  aut  eum  analogum  sensationi  ambustionem  comitanti 
describunt,  aut  dilaniationi  ab  animalis  dentibus  provocatae ; 
nonnunquam  dolor  sensibus  illudit , ac  si  aqua  frigida  super 
' partem  aflectam  effunderetur.  Ferine  immediate  post  doloris 
comparitionem  frigus  validum  cum  tremore  artuum  breviori 
aut  longiori  tempore  durante,  mox  remittente  comparet, 
quod  excipit  calor  exaltatus,  pulsus  acceleratur,  cutis  rigida 
ardens  evadit,  inquietudo,  cephalea,  sitis,  cordis  palpitatio 
aegrum  divexant.  Symptomata  haec  noctem  et  insequentem 
diem  excurrunt.  Dolor  intensitate  et  extensione  increscens, 
vesperi  adeo  exacerbatur  ut  laevissimum  respuat  tegmentum, 

versus  horas  matutinas  ita  mitigatur , ut  ingruente  diluculo 
fernie  penitus  sileat,  insequente  vespere  aeger  cum  cute  ma- 
dida pacatius  obdormit , noctu  sudore  universali  perfunditur, 
e somno  vigil  dolor  tolerabilior  est , sed  articulus  affectus 
rubet , tumet , calet , splendetque  , refert  inflammationem 
erysipelaceam  in  exordio  tantum  tempore  insultus  consincuani, 
sub  ulteriori  morbi  decursu  continuam.  Insequentibus  diebus 
dolor  versus  vesperam  intensior  Iit , cutis  calor  augetur,,  pul- 
sus acceleratur.  Quotidie  vero  exacerbationes  intensi!  ate  et 
extensione  minuuntur,  ita  ut  post  4 — 5 dies  penitus  sileant, 
ct  sic  primus  paroxismus  terminatur,  tantnm  partis  affectae 
articuli  dolor,  rubor,  calor,  tutiior , pruritus  molestus  so- 
mnum fugans  per  duas  usque  tres  septimanas  superstes  manet, 
inter  quod  tempus  aeger  evacuat  urinam  parcam  , cutim  ha-' 
1 et  siccam , appetitum  alienatum  , animum  morosum  , cepha- 
laea frequenti  angitur,  tandem  sudore  universali  comparente 
urina  maiori  quantitate  cum  sedimento  albo  cretaceo  instrui- 
tur. Alvis  pultaceis  subsecutis  appetitu  revertente,  somno 
pacato  se  insinuante , animo  hilari  evadente  primus  insultus 
t(  rminatur. 

Ast  remissiones  hae  longae  ducationis  esse  non  solent, 
nam  non  multo  post  ultimum  paroxismum  finitum,  secundus, 
hunc  tertius,  quartusque  cum  omnibus  supra  enumeratis  sym- 
pt«imatibus  excipit.  Nunc  eadem  articulatio  sedem  morbi 
praebet,  nunc  nlter  pes,  aut  altera  articulatio  fomite  nior- 

1'oso  praegnalur.  Nec  desideratur  ut  omnia  supra  enumerata 
Miiiptomata  ad  insultum  unum  efficiendum  concurrant;  hor- 
jipilatio,  frigoris  comparitio , pulsus  acceleratus,  tumor  ru- 
boiquc  articuli  unam  invasionem  arthritidis  constituunt. 

Invasiones  arthritidis  acutae  non  semper  eundem  sequun- 
tur typum.  Nonnunquam  ab  exordio  ambo  pedes  inflamma- 
tione specifica  arthritica  afficiuntur;  in  mullis  casibus  meta- 
carpus, cubitus,  genua  primitivam  sedem  morbi  praebent, 
tardius  pedes  ipsi  afficiuntur.  Nunc  unicus  articulus  , unum 
nienibium  fomite  arthritico  corripitur,  topicaque  haec  affectio 

ibidem  usque  finem  insultus  haeret ; alias  ex  uno  articulo  in 
alium  migrat,  quin  ad  partem  primario  affectam  reverteretur,  , 
dein  iterum  partibus  vage  affectis  derelictis  ad  originis  lo- 
cum redit.  Subinde  arthritis  nocturnam  quietem  vitans,  in- 
terdio aegrum  invadit. 

Quod  denique  invasionum  frequentiam  concernit,  hae 
multo  frequentiores  esse  poterunt,  ac  supra  assignavimus. 
Haec  durationis  frequentia  optnne  determinari  poterit  per  ma- 
iorem morbi  imprimis  dolorum  vehementiam , quo  hi  inten- 
siores fuerint,  eo  citius  finis  acceleratur. 

Insultus  arthrticus  primus  frequentissime  forma  podagrae 
comparet,  quo  hi  frequentiores ^ fuerint  eo  plures  organismi 
partes  morbi  participes  fiunt.  Insultui  podagrae  propriae  et 
memorabiles  praecedunt  sensationes,  aeger  sensationem  ac- 
cusat, ac  si  quid  mollis  plantis  pedum  inhaereret,  aut  si  pa- 
stae farinaceae  molli  insisteret,  pedesque  ipsi  frigere  incip- 
iunt, fiunt  insensiles,  noctu  spasmo  surarum  tentantur,  venae 
cutaneae  in  vicinia  malleolorum  intumescunt.  Primae  inva- 
siones tunc  ingruere  solent,  dum  hyems  in  ver  transit,  etiam 
post  refrigerium  vel  errorem  in  diaeta. 

Durante  affectionis  arthriticae  unius,  si  excipias  ulti- 
mos dies , aeger  raro  plenaria  fruitur  intermissione , nam 
toto  hoc  tempore  indisposilione,  aegritudine  difficilius  descri- 
benda laborat;  pulsus  irritati  sunt,  cutis  calet,  appetitus 
prosternitur,  urina  sedimento  instruitur,  mera  symtomata, 
quae  cum  invasionis  fine  silent.  Coincidente  tempore  in  cute 
articulorum  affectorum  fluidae,  viscidae  subinde  odorem  foe- 
tentem spargentes  materiae  fecernuntur.  Serius  epidermis 
partis  affectae  forma  squammarum , pruritum  intolerabilem 
causantium , quietem  noctis  fugantem  separatur.  Tempore 
hoc  superato  aeger  cum  sensu  voluptatis  mentis  vigore  et 
hilaritate,  corporis  robur  renasci  experitur,  quin  inio  se  ve- 
getiorem ac  antea  sentit  vegetatione  alacriore  passu  pro- 
cedente. Ast  reverturtur  hi  insultus  iterum,  iterumque  quot- 
nqnis  bis,  vere  et  autumno , tardius  per  intervalla  breviora, 

donec  tandem  metamorphosi  regrediente  minore  vigore  pro- 
cedente, et  involutionis  periodo  coinparente,  organisnms  sen- 
sim sensimque  contabescens  arthritis  habitualis  evadat  periculo- 
sinn  statum  derelinquens.  Dum  aeger  non  omnia  sollicite  vitat, 
quae  arthritidis  evolutionem  fovent,  ciboque  lauto  animali, 
aut  aliis  eminenter  nutrientibus  non  valedicit,  frequentius  et 
intensius  eum  morbo  adfici  experiemur,  ita  ut  intervalla  sem- 
])er  breviora  habiturus  sit.  Tunc  evolvitur  arthritis  chronica. 

Arthritis  chronica. 

Arthritis  irregularis,  asthenica,  consecutiva  vel  prima- 
rio ex  acuta  neglecta  vel  remediis  resistente  progerminat, 
vel  statim  ab  exordio  characterem  chronicum  adipiscitur. 
Symptomata  huius  formae  et  quantitative  et  qualitative  eadem 
sunt , sed  per  minorem  intensitatem  et  majorem  extensionem 
' modificantur.  Dolores  quidem  mitiores  sunt,  ast  diu  aegrum 
divexant.  Reactionis  phoenomena  aut  minori  in  gradu  pro- 
rumpunt, aut  penitus  absunt,  metastases  in  hac  forma  nihil 
inconsvetae  sunt,  dolor  ex  uno  articulo  in  aliutn  migrat,  nec 
'organis  internis  ad  vitam  absolute  necessariis  parcit  (arthri- 
tis vaga). 

Arthritis  vaga  aegros  per  plures  menses,  quin  per  inte- 
grum annum  molestat , tantum  sidere  ardente  silet.  Dige- 
stio  semper  patitur,  sive  hoc  fiat  ex  irritatione  sympathica 
ventriculi,  sive  idiopathica;  aegri  enim  febre  immunes  cum 
aliis  sensuum  illecebris  valedicere  cogantur,  dapum  deliciis 
continuo  indulgent.  Cur  ergo  miramur , quod  homines  mo- 
tum muscularem  negligentes  ciborum  quantitatem  excessivam 
assumentes,  organorum  digestionis  turbis  laborent?  Minime 
tamen  putandum,  in  hoc  languore  digestionis,  statum  inflam- 
matorium ventriculi  subversari ; cum  constet  ia  hoc  morbo 
apparatura  medicamentorum  roborantium  et  stimulantium  ci- 
tra omnem  noxam  atrii  perferri. 

Dolores  in  arthritide  chronica  coniuniter  perstantes  sint, 
tolerabiles  tamen  sunt.  Intenduntur  per  intervalla  praecipue 

post  captum  prandium , primum  somnum  , iu  sequelam  tem- 
pestatis mutatae  post  animi  pathemata  excitantia , motum 
violentum  aut  citatum  artuum  affectorum.  Nonnunquam  ta- 
men vehementiae  gradum  adipiscuntur  ut  homines  validis^rni 
sub  eorum  insultu  animo  linquantur,  fors  per  durationem  lon- 
giorem mortem  adducere  possent.  Animus  nimiopere  muta- 
tur , fit  morosus , tristis , in  iram  pronus , e contra  nonnul- 
lorum mens  ex  morbo  minime  participat,  retinent  hi  men- 
, tis  vigorem  et  serenitatem. 

In  invasionibus  arthritidis  acutae  artus  notabiliter  tu- 
mere haud  observamus ; idem  observamus  in  arthritide  chro- 
nica non  diu  adhuc  excurrente , dum  autem  haec  diutius  du- 
rat tumor  articulorum  notabilius  augetur,  mobilitas  artuum 
restringitur.  (Andral)  Per  longam  mali  durationem  in  arti- 
culis, eorumque  peripheria  varias  distinguimus' alterationes. 
Subinde  infiltratio  serosa  articulum  affectum  nunquam  dere- 
linquit; alias  in  musculis  vicinis  dolorificam  et  persistentem 
contracturam  , alias  parvas  intumescentias  speciem  tophi  re- 
ferentes in  exordio  molles  et  sensiles  in  profunditate  et  su- 
perficie tendinum  et  ligamentorum  radicem  figentes,  atque 
rosarii  instar  articulationem  affectam  ambeuutes,  huius  mo- 

bilitatem  omni  respectu  restringentes  adnotamus  (tophi  ar- 
thritici). In  aliis  casibus  per  inflammationem  membranarum 
synovialium  et  proxime  sitarum  partium  organicarum,  super- 
ficies articulares  certa  ratione  coalescunt  et  concrescunt,  quo 
fit  ut  in  similibus  casibus  massa  fluida  gelatinae  analoga  in 
circumferentia  articulorum , vel  in  cavis  ipsis  ligamentorum 
capsularium  deponatur;  haec  materia  temporis  tractu  consis- 
tentior  evadens  aut  exiguas  granulationes,  aut  majoris  mi- 
norisque  consistentiae  massas  generando  functionem  liberam 
articuli  impedientes,  parit , quae  cutim  supraiaceniem  ita 
extenuant  ut  haec  rupta  initio  fluidum  serosum  fundat,  se- 
rius ociusvu  particulae  quoque  phosphatis  calcariae  vel  potius 
uratis  natiT  majori  quantitate  evacuentur. 

Diversae  foriiiariiiii  arlhriticlis  coin[)ari(iones. 

Arthritis  larvata.  Hanc  speciem  ab  antiquissimis  iam  co- 
gnitam recentiorum  nonnulli  negarunt ; ast  recentissimi  an- 
tiquorum oj)inionem  denuo  ainplectentes  arthritidem  larvatam 
assumunt.  Nam  in  hominibus  dispositione  arthritica  congenita 
aflectis , ubi  integra  compages  organica  fomite  illo  morboso 
praegnata  mutationes  specificas , et  si  sensibus  haud  pateant, 
inducit ; inflammationes  viscerum  et  organorum  per  specifi- 
cum seminium  arthriticum  nimiopere  modificari,  ita  ut  pro- 
pria series  symptomatum  peculiaribus  characteribus  instru~ 
ctorum  in  aliis  haud  observatorum  emergat,  negari  haud  po- 
test. Dispositio  enim  congenita  affectionem  quamcunque  ma- 
joris gradus  sub  suum  redigit  dominium,  eique  proprium  et 
specificum  imprimit  characterem.  Nihilominus  vanum  erit  no- 
strum conamen  in  pneumonia,  hepatitide,  gastritide  peculiaria 
illa  symptomata  dignoscere , materiamque  aut  seminium  ar- 
thriticum sensibus  sistere  aut  veihis  describere,  sed  conten- 

tari  debemus,  similem  larvatam  arthritidem  statuentes,  cum 
verosirnilibus.  Si  individua  parente  arthritide  affecto  aut  di- 
spositione praedito  progenita  fuerint,  si  modum  in  esu  et  potu 
non  tenuerint,  vitam  otiosam  ducant,  bacho  venerique  mul- 
tum indulgeant,  35 — 40  annum  aetatis  attigerint,  si  dolori- 
bus intensis  ut  ut  brevi  tempore  durantibus  ab  uno  organo  ad 
aliud  migrantibus  affligantur , qui  a ventriculo  ad  musculos 
thoracis,  inde  ad  articulationes,  ab  his  ad  cor,  renes,  pul- 
mones vagantur , si  crampo  vel  comate  vigili  saepius  tenten- 
tur,  si  urina  sedimentum  cretaceum  album  monstrat,  vel  mul- 
tum uratis  calcariae  vel  pulveres  grossos  deponit.  Hoc  re- 
spectu distinguimus  nevralgiam,  hemicraniam,  prosopalgiam, 
odontalgiam  , gastralgiam  , enteralgiam  arthriticam.  Praeter 
dolores  diversas  corporis  partes  affligentes  se  — excretiones- 
que  mirum  in  modum  perturbantur  ita  ut  blennorrhoeae,  hae- 
morrhagiae , retentiones  variae , ischuriae , stranguriae  ini- 

petigines  specifico  charactere  donati  ab  auctoribus  pertra- 
ctentur. 

Quod  de  arthritide  larvata  valet,  idem  etiam  de  arthri- 
tide retrograda  constat.  Dum  videlicet  sub  insultu  arthritico 
inflammatio  articuli  vel  aftectio  partis  externae  subito  dispa- 
ret, insultumque  suspendere  videatur. 

Omnes  medici  qui  arthritidem  in  multis  casibus  obser- 
vandi occasionem  habuerunt,  commemorant  peculiarem  ne- 
xum arthritidis  cum  nephritide  aut  uro  — lithiasi.  Morgagni, 
huic  observationi  niultum  ponderis  tribuit.  Analyses  chemi- 
cae  quoque  extra  dubium  ponunt  praesentiam  acidi  urici  in 
depositionibus  arthriticis , et  urina  nec  non  praecipitatum 
pulverulentum  arthriticorum  eodem  acido  scatet.  Haec  tamen 
analogia  'secundum  Andral  tantum  abest  ut  nos  in  admiratio- 
nem rapiat;  cum  calculorum  genesis  iisdem  conditionibus,  ac 
arthritis  foveatur.  Intemperantia  modus  certus,  in  regimine 
diaetetico  neglectus  amborum  morborum  originem  et  evolu- 
tionem promovet.  Quem  nostrum  latet , urolithiasim  et  ar- 
thritidem non  eadem  frequentia  apud  opulentiores  et  nobiliori 
de  stemate  natos  occurrere?  E contra  testatur  experientia 
arthritidem  dissipari  in  hominibus  qui  fatali  sorte  vitam  lau- 
tam cum  frugali  commutare  coguntur.  Arthritis  et  lithiasis 
'ex  eodem  scaturiunt  fonte  videlicet  ex  abundantia  materia- 
rum plasticarum.  Ambo  alternatim  aut  eodem  tempore  ami- 
cas sibi  porrigunt  manus , ideo  Sydenham , Hoffinann,  Mus- 
grave  et  alii  nephritidem  arthriticam  aliquo  cum  fundamento 
statuunt.  Nihilominus  candide  fateri  debemus  inter  omnia  or- 
gana renes  affectionibus  arthriticis  praecipue  obnoxios  esse , 
ob  velamentum  videlicet  fibroso  — serosum,  quo  renes  cin- 
guntur. 

Momenta  aetiologica. 

Pauci  certo  sunt  morbi,  de  quorum  sede  et  natura  plus 
disceptatum  fuisset , nullus  certo  est  super  quem  auctores 
talia  e diametro  sibi  opposita  in  medium  protulissent.  Si  theo- 

rias  vagas,  opinionesquo  futiles  super  natura  arthritidis  pro- 
latas meminisse  vellem,  stolida  nullique  fundamento  innixa  , 
quorum  mens  humana  tantum  capax  est,  adducere  oporteret. 
Hippocrates  et  Galenus  praetendunt,  arthritidem  consistere 
in  metastasi  muci  et  bilis  ad  articulationes.  Paulus  ab  Aegina 
eam  derivat  a debilitate  in  articulos  conjecta,' inducta  per 
indigestionem  per  corruptionem  ventriculi,  migrationem  hu- 
morum superfluorum  ad  articulationes,  per  quos  ligamenta 
mechanice  extendi , doloresque  causari  putat.  Ferneli  et  llail- 
lou  per  mucum  et  bilem  arthritidem  generari  praeplacet. 
Iloflfmann  naturam  eius  dilucidare  conatur  ex  spasmo  vehe- 
menti, per  quem  ligamenta  membris  affectis  correspondentia 
dislacerentur.  Sydenham  eam  oriri  putat  ex  deficiente  coctione 
omnium  humorum.  De  Opinionum  harum  falsitate  facile  con- 
vincimur, theoriaque  recentiorum  ratione  et  experientia  ma- 
gis fulcita  praeplacet , statuens : arthritidem  ex  duobus  ele- 
mentis coalescere,  ex  processu  videlicet  inflammationis  in 
intrinsecis  texturae  fibrosae  ligamentorum  et  tendinum  lo- 
cum habente , et  ex  mutatione , crasiqne  sanguinis  alienata, 
in  quo  acidum  uiiciim  praevalens  in  ambitu  articulorum  de- 
ponitur. 

Ut  momenta  aetiologica  luculentius  enodemus,  disposi- 
tionis et  influxuiim  noci\orum  rationem  justam  habere  opor- 
tet. Dispositio  congenita  et  adquisita  esse  potest.  Frequen- 
tius arthritidem  haereditate  propagari  observamus  a parente 
ad  natos.  Seminium  hoc  non  statim  post  nativitatem  se  ma- 
nifestat, sed  latitat  in  organismo  eo  usque,  donec  organis- 
mus certam  attigerit  aetatem,  testante  experientia  haec  35 — 
40  annus  esse  solet , ubi  incrementum  corporis  absolutum 
est;  aetati  juniori  in  genere  parcit,  utut  adnotante  Scuda- 
more  e 100  aegris  unus  infra  14  annum  aetatis  arthritide  af- 
ficiebatur. Viri  in  arthritidem  regularem  majorem  habent 
opportunitatem,  acfoeminae,  quae  frequentius  arthritide  ano- 
inala  vaga  nervosa  ingruentibus  annis  clyrnactericis  divexan- 
tur , cuius  causa  fors  ea  est , quod  sexus  sequior  visam  ma- 

Ris  sobriam  ducal , excessibus  variis  rarius  indulgeat.  IJo- 
cenle  Sydenham  homines  robusti  torosi  pectore  amplo  instru- 
cti specralem  in  arthritidem  fovent  dispositionem,  licet  nec 
macilentum  fugiat.  Morbum  vim  contagiosam  exerere,  te- 
statur Ilerend,  nam  famuli,  qui  tibialia  herorum  suorum  po- 
dagra demortuorum  induebant , morbo  hoc  corripiebantur , 
quin  imo  vim  hanc  contagiosam  animalibus  comunicari  posse 
nonnulli  praetendunt;  caniculi,  qui  ob  dolorum  mitigationem 
pedibus  aegrotantium  apponuntur,  arthritici  evaserunt.  — 
Opportunitas  in  arthritidem  etiam  adquirl  potest,  partim  per 
repetitam  morbi  invasionem,  partim  per  influxus  noxios  diu- 
tius agentes.  Per  exceptionem  tantum  individua  juniora  ar- 
thritide corripiuntur  et  quod  Scudamore  e centum  aegris  uuurn 
infra  decimum  quartum  aetatis  annum  arthritide  affici  obser- 
vaverit , probabilius  rheumatismus  chronicus  erat. 

Magna  obscuritas  regnat  quoque  inter  causas  excitantes 
arthritidis.  Huc  numeramus : nerem  humidum , boream  et 
aquilonem,  mutationem  repentinam  temperaturae,  frigus  hu- 
midum, commorationem  in  profundis  vallibus,  aliisque  locis 
si  frigidi  et  humidi  fuerint,  amictum  levem , suppressam  tran- 
spirationem  cutaneam , incautam  adplicationem  pediluvio- 
rum  et  manuKiviorum  frigidorum,  sorditiem,  exanthematum 
repercussionem,  haemorrhagiarum  habitualium  suppressionem, 
intermissionem  evacuationum  consvetarum,  incautam  et  prae- 
maturam consanationem  cauterii  aut  ulcerum  inveteratorum 
habitualium , contusionem  vel  casum  ad  articulum  praedispo- 
situm , victum  animalem  lautum  aromaticum,  usum  pinguium 
et  oleosorum  ciborum,  quotidianum  usum  sic  dicti  ragouts, 
apri , ferinae,  casei  fermentantis : virorum  imprimis  juniorum 
acidorum  (juxta  Weikard  qua  specifica  causa  assignatur) ; 
otiosam  vitam,  imprimis  si  haec  antea  activa  fuerat;  violen- 
tum et  inconsuetum  motum,  abusum  veneris,  onaniarn,  in- 
tensionem mentis  majorem,  animi  affectus  vehementes,  ses- 
sionem protractam  , vigilias  nocturnas,  occupationem  mentis 
statim  post  captum  prandium. 

Memorabile  tamen  factum  manet  id,  (innd  arthritis  in 
nosocomiis  raro  observetur.  Per  hoc  facile  concludere  licet, 
morbum  hunc  in  classe  pauperum  rariorem  esse,  itaque  cau- 
sam frequentissimam  victus  lautus,  vegetatio  luxurians , con- 
stituit, per  quem  fit  ut  colatoria  omnia  quidem  intendantur, 
non  tamen  valent  materiam  organismi  male  adsimilatam  ex 
limitibus  organismi  eliminare,  ideo  haec  in  articulationibus 
forma  tophorum  aut  acidi  urici,  aut  forma  variarum  mate- 
riarum organicarum  (concretionum)  deponitur.  Sic  explica- 
mus, cur  de  regula  homines  faustioribus  sub  circumstantiis 
viventes,  cibis  animalibus,  aliisque  laute  nutrientibus  adsueli 
arthritide  frequentius  adficiantur. 

Inflammatio  quae  articulorum  arthritidem  concoinitatiir 
plerumque  characteris  asthenici  est , habitu  externo  a rheu- 
matica non  multum  abludere  videtur,  ast  differt  specialibus 
characteribus  affectio  arthritidis  topica  et  universalis  ab  ea 
rheumatismi.  — Inflammatio  arthritica  nunquam  eum  gra- 
dum rheumatismi  consequitur,  nunquam  in  gangraenam,  raro 
in  suppurationem,  rarissime  in  oedernatosas  vel  hydropicas 
affectiones  partium  aegrotarum  transit.  Conveniunt  ambae 
affectiones  in  eo,  quod  rigiditates  artuum  relinquant,  orga- 
nisationis  alienationes  inducant ; nihilominus  in  rheumatica 
affectione  , plastica  coagulabilis  cohaerens  materia ; in  arthri- 
tica vero  consistentior  (phosphas , vel  uras  calcariae)  in  ar- 
ticulis deponitur.  Hheumatismus  nunquam  generat  specificum 
illum  toj)hum  arthriticum,  nec  in  peculiari  nexu  constituitur 
cum  calculis  urinalibus,  aut  cremore  dentium,  qui  pluribus 
ante  invasionem  arthritidis  regularis  mensibus  in  conspectum 
venit , quin  imo  si  mucum  qui  sub  similibus  circumstantiis 
totum  cavum  oris  et  faucium  oljducit  ad  siccitatem  evapo- 
ratum examini  chemico  subjiciamus , terram  animalem  supra 
descriptam  in  eo  praevalere  experiemur. 

Characteres  distinctivi  universales  arthritidem  et  rheu- 
matismum discriminantes  sunt  sequentes.  Arthritis  morbus 
rarior  ad  sui  evolutionem  dispositionem  exposcit  j rheumatis-  ' 

mus  ^morbus  freqiientior  rtbsqiie  dispositione  post  influxum 
noxium  oritur.  Ille  prodromis  in  annum  excurrentibus,  fun- 
ctionem organorum  digestionis  et  cbylilicationis  labefactatam 
indicantibus  annunciatur ; hic  hominem  optima  sanitate  gau- 
dentem admisso  refrigerio  subito  adoritur.  Ille  seminia  saepe 
contagioso  praeditus  haereditate  propagari  potest , quod  in 
rheumatismo  desideratur.  Arthritis  certam  praedilfgit  aeta- 
tem et  constitutionem ; rheumatismus  nulli  aetati  et  constitu- 
tioni parcit.  Rheumatismus  in  prima  origine  supprimi  et  ra- 
dicaliter curari  potest;  arthritis  ad  certum  gradum  evoluta 
arti  omni  saepe  rebellis  est,  symptomatibus  aliquo  tempore 
silentibus  nova  cum  intensitate  caput  extollit. 

Dolores  osteoscopos  syphiliticos  distinguimus  ab  arthri- 
ticis , quod  in  prioribus  affecliones  syphiliticae  topicae  prae- 
cesserint, ulcera  bubones,  efflorescentiae  cutaneae  ; maculae, 
papulae,  pustulae,  squammae,  isthimitis,  in  suppurationem 
superficiem  lacdaceam  exhibentem  desinens,  cui  iunguntur 
dolores  ab  arthriticis  iam  ex  eo  diversi,  quod  rarius  articulos 
ipsos , sed  freqentius  medium , corpus  ossium  impetant , in- 
terdio sieleant,  vesperi  recurrant,  versus  diluculum  evanescant. 

Dolores  ossium  qui  scorbutum  comitantur,  characteri- 
stica  quoque  habent  phoenomena , quibus  ab  arthriticis  facile 
discriminantur.  Scorbutum  praecedunt  debilitas  et  languor 
muscularis,  comitantur  gingivae  laxae  tumidae  spongiosae 
ad  pressionem  sanguinem  atrum  resolutum  fundentes,  anima 
foetens , maculae  lividae,  eccbymomata,  petechiae,  haemorr- 
ha*^iae  ex  diversis  corporis  partibus,  habitusque  aegri  pecu- 
culialiter  cachecticus , quae  in  arthritide  desiderantur. 

Ex  supra  dilucidatis  resultat,  arthritidem  esse  morbum 
dynamicuni ; concrementa  ossium  in  articulis  deposita  jiotins 
pro  eft*ectu,  quam  causa  morbi  haberi  debent.  Nam  quomodo 
morbus  hic  haereditate  propagari  possit?  Ubi  detineretur 
materia  peregrina  in  organismo  se  — excretionibusque  con- 
tinuo vigentibus  usque  dum  organismus  plenam  maturitatem 
adeptus  sit?  Quomodo  arthritis  (in  rarioribus  casibus)  Be- 

rentl  (:)  contagione  propagari  posset  ? Itaque  cum  StahI  mor- 
bum hunc  inniti  peculiari  secretioni  anomalae,  conditionatae 
per  motum  tonico  vitalem  in  minimis  arteriis,  adlirmq.  — 
Inter  recentiores,  qui  aliquam  lucem  supra  theoriam  arthriti- 
dis spargebant,  Cullen  erat.  Hunc  morbum  sequenti  diluci- 
dare conatur  modo.  Dum  in  individuo  ceteroquin  plethorico 
robusto  aetate  provectiore  energia  vitalis  in  vasis  capillari- 
bus et  generatim  in  extremis  limitibus  corporis  decrescere 
et  imminui  incipit,  tunc  propter  connexionem  et  continuum 
nntagonismum  inter  systema  nervosum  et  arteriosum  vigen- 
tem , oriri  reactionem  cerebri , leiiquique  systematis  nervosi, 
hanc  vero  in  extremis  corporis  limitibus  inflammatoriam  et 
dolorificam  affectionem  producere,  affirmat.  Inflammatorius 
hic  status  ad  exaequaMonem  supra  memoratae  disproportionis 
seu  aequilibrii  sublati  inservit,  neque  prius  remittit , usque 
dum  similis  exaequatio  reipsa  contigerit , nempe,  non  tantum 
usque  dum  aequilibrium  inter  systema  nervosum  et  arteriosum 
sublatum  ad  leges  normae  revocatum  fueiit,  verum  etiam 
usque  dum  in  partibus  affectis  energia  vitalis  ad  priorem  vi- 
talitatis gradum  revocata  fuerit.  Praesente  igitur  in  orga- 
nismo aegrotante  sufficiente  gradu  energiae  vitalis  ad  superan- 
dum processum  hunc  exaequationis  , morbus , qua  arthritis 
tonica  regularis  acuta  caput  extollit ; defficiente  autem  suffi- 
ciente quantitate  virium,  tunc  arthritis  chronica  evadet,  com- 
pens  iam  forma  dysarthritidis , iam  anomalae , vagae. 

Prognosis. 

Nec  auctocratiae  naturae  in  emolumentum  aegrorum 
saepe  activae,  nec  therapiae  experientiae  et  rationi  fulcitae 
morbum  hunc  eradicasse  sernper  successit.  Nonnulli  arthri- 
tici vitae  deliciis  sat  longo  tempore  impune  fruuntur , insul- 
tum arthritidis  regularis  initio  semel  per  annum  experiuntur, 
quo  superato  vitam  hilarem  et  activam  ducunt,  quin  imo  cum 
’ hac  invasione  senectutem  provectam  attingere  possunt.  Ast 

non  omnibus  haec  contingit  sors,  morbus  semel  iterumque 
aegrum  invadens , evadit  hospes  frequens , tunc  per  dolores 
saepius  revertentes  aeger  enervatur,  functiones  sensim  sen- 
simque  jnagis  fiunt  abnormes,  donec  status  peculiaris  cache- 
cticus febri  hectica , bydrope  vires  organismi  colliquescente 
lerminandus  inducitur.  Dum  articuli  intumescunt  in  ligamen- 
tis , tendinibus , periosteo  etformantur  maiores  minoresque, 
ossis  duritiem  saepe  attingentes,  tophi  vel  nodi  arthritici 
(phosphate  calcis,  urate  natri  constantes)  qui  forma  crystal- 
lorum in  cutem,  musculos,  vasa,  viscera,  pnlmones  , cor, 
encephalon,  membranas  tubi  intestinalis,  organa  sensuum 
depositi , functionum  alienationem  vario  gtadu  et  modo  in- 
ducunt; sicque  cataractae,  glaucomatis,  amaurosis,  copbo- 
sis,  dyspepsiae,  asthmatis,  anginae  pectoris,  algematuni, 
paralysis,  labefactationis  facultatum  psychicarum,  melancho- 
liae , fatuitatis  ansa  datur.  Dum  synovia  in  bursis  mucosis, 
et  ligamentis  capsularibus  contenta  consistentia  augetur,  par- 
tes antea  mobilitate  praeditae  concrescunt , anchylosis  vera 
oritur.  Dura  ossa  sedem  arthritidis  praebentia  inflammatione 
corripiuntur , haec  cariosa  .evadunt , ulcerumque  arthriticorum 
evolutio  fovetur.  Maxima  incutit  pericula  dum  arthritis  partes 
externas  subito  derelinquens  ad  organa  intei^ia  migrat,  in  si- 
mili casu  inflammationes  periculosissinias  generando:  menyn- 
gitidem,  bronchitidem , carditidem,  gastritidem,  enteritidem, 
vomitu  pertinaci , diarrhoea  rebelli , choleraque  stipatum, 
vitaim  discrimini  exponit. 

T li  e r a p i a. 

Ubi  prodroma  arthritidis  (molimina  ad  arthritidem  ad- 
sunt , ante  omnia  scrutandum , an  possibile  sit,  dispositionem 
ad  arthritidem  tollere,  nec  ne.  Hoc  nonnunquam,  ubi  dispo- 
sitio adquisita  tantum  est,  succedit.  Vitae  itaque  regimen 
diaeteticum  in  exordio  debite  coordinatum  proficuum  erit, 
morbique  insultum  ai  non  frangit,  adininus  mitigat.  Sic' 

sanantur  homines  optima  aetate  constituti  antea  vitam  luxu» 
liosam  ducentes,  si  fatali  sorte  ad  vitam  simplicem  frugalem 
condemnantur.  Non  idem  succedit  ubi  dispositio  ad  arthri- 
tidem congenita,  seminium  morbosum  generatione  propaga- 
tum fuerat,  hic  in  plerisque  casibus  vanum  erit  nostrum  co- 
namen id  ex  organismo  penitus  eradicare  velle.  Tentatio- 
nes  cum  diaeta  strictiore  atque  methodo  debilitante  susceptae 
non  tantum  malo  coronabantur  successu , sed  mortem  prae- 
maturam adduxere.  Magis  studendum  erit,  ut  iusto  statuto 
tempore  regulares  compareant  invasiones,  decursusque  ipse 
regularis  evadat.  His  observatis  aegri  intervallis  liberis  re- 
lative meliori  fruuntur  valetudine,  aetatemque  provectiorem 
attingere  possunt. 

In  arthritide  evoluta  vera  regulari , therapia  tantum  in- 
dividualitati  adaptari  debet , nam  gradus  reactionis  in  diver- 
sis inrlividuis  variant,  ideo  methodus  universalis  non  datur. 
Insultus  arthriticus  admonente  Sydenham  est  similis  i>aroxi- 
siiio  febrili,  autocratia  naturae  scopo  exaequationem  functio- 
num moliendi  inductus.  Curam  itaque  nostram  eo  dirigere 
oportebit,  ut  energia  vitae  in  debita  constituatur  activitate; 
causae  itaque  debilitare,  aut  excretiones  cunctas  restringere 
valentes  arcendae  sunt;  commendanda  aegro  quies  animi  et 
corporis,  temperatura  aegrum  ambiens  sit  moderate  calida, 
cibus  sit  blandissimus,  minimum  stimulans.  Sydenham  iu- 
sculuin  ex  avena  concedit,  interim  et  ius  tenue  e carnibus 
teneris  macris,  hordeo  excorticato , oryza  aegri  perferunt; 
carnes,  cibum  durum  pinguem  aromate  conditum  durante  in-  . 
sultu  disuadeinus.  Pro  potu  exhibemus  aquam,  aut  decoctum 
emolliens  aliheae,  malvae,  seminem  hordei,  emulsionem 
amygdalarum  tenuem.  Non  minorem  convertimus  attentio- 
nem in  excretiones  habituales  omnes;  alvum  constipam  ecco- 
proticis  lenibus  reseramus;  functionem  cutis  restrictam  expe- 
dimus infuso  florum  tiliae , sambuci.  Articulum  successive 
dolentem  involvimus  linteo  molli  sicco  moderate  calido,  fumo 
sachaii,  baccarum  iuniperi,  vel  gmnmi  — resinarum:  ben- 

7,0 cs  , storacis,  elemi,  succini  knpraegnato.  Sensibiliori- 
?)iis  Bi*]>})onimus  pellem  leporinam,  cygni,  vel  quod  dolorum 
in.snltiim  saepe  optime  frangit , caniculos  abdomine  magis 
«luam  reliquum  corpus  calente  parti  dolenti  apponimus. 

Morbus,  gravior  hisce  nequaquam  contentatur.  Ob  con- 
stitutionem aegri  robustam,  influxumque  potentiarum  nocen- 
tium provocatur  febris  intensa  non  tantum  inflammationibus 
articulorum  specificis  , sed  etiam  carditide  , gastroenteritide, 
inenyngitide  iuncta,  tunc  methodus  antiphlogistica  strictissima 
morbi  vehementiam  frangit,  ideo  Gilibert  in  omni  insultu 
arthritico  venaesectionem  comendat,  Broussais  vero  nume- 
rosas hirudinum  adplicationes.  Cum  remedio  tamen  hoc  he- 
roico caute  mercandum  esse  iam  Sydenham  monuit ; et  ob- 
servationes recentiorum  comprobant  post  sanguinis  evacuatio- 
nes saepe  arthritidem  retrogradam  evolutam  fuisse. 

Si  per  remedia  hic  adducta  magis  diaetetica  hypersthe- 
nicus  status  fractus  fuerit , ad  crisim  plenariam  inviandam 
leniter  excitantia  remedia  proficua  erunt.  Hunc  in  finem  su- 
dore nocturno  non  comparente,  doloribus  sat  intensis  adhuc 
j)raesentibus , infusum  Valerianae  tenue , chamomillae,  folio- 
rum aurantiorum,  melissae,  cum  spiritu  Mindereri,  spiritu 
nitri  dulci,  liquor  anti  — arthriticus  Elleri  (constat,  spiritu 
cornu  Cervi  succjnato, , aethere  sulfurico,  tinctura  Valerianae, 
Castorei,  dolorum  vehementiam' optime  sopit.  Alias  dolor  ve- 
hemens his  non  cedit,  tunc  salutis  anchoram  in  narcoriiis 
quaerimus:  in  hyosciamo , cicuta,  belladonna , et  opio  a Sy- 
denham nimio  laudato.  Maiore  debilitatis  gradu  praesente 
litiliter  adhibetur  camphora  , praeparata  ammoniae,  spiritus 
cornu  cervi  simplex  aut  succinatus.  Ad  diaphoresim  inten- 
dendam Quarin  ab  floribus  sulfuris  cum  infuso  florum  sambuci 
egregium  expertus  est  effectum.'  Alias  decoctum  rasurae 
ligni  Quaiaci , vel  giimmi-resina  vel  tinctura  Quaiaci  proficua 
erat.  — Ofterdingcr  docet,  arthritidem  esse  febrem  inter- 
mittentem larvatam  vel  comitatam , ideo  corticem  peruvia- 
num  ad  sidera  extollit.  In  Gallia,  Anglia,  et  Germania 

Jamlatur  arcanum  sub  nomine:  Ecm  medicale  de<H?isso?i, 
cuius  guttae  20—30  vesperi  ante  decubitum  captae  vomitum, 
diarrhoeam  frequenter , in  plurimis  tamen  casibus  sudorem 
largum  provocant.  Medici  Angli  opinantur , remedium  hoc 
compositum  esse  e vino  hyspanico  , tinctura  opii  simplici, 
linctura  Hellebori , et  seminum  colchici  autumnalis.  — Prae- 
ter calorem  externum  admonente  Sydenbam  alia  remedia 
externa  necessaria  vix  sunt.  Pradier  tamen  laudat  cataplas- 
ma anti  — arthriticum , quod  tamen  tantum  famam  epheme- 
ram  habuit. 

Invasione  arthritidis  superata  cura  absoluta  nondum  est, 
notum  enim  est , statum  organismi  universalem  per  debilita- 
tem organorum  digestionis  et  chylificationis  eminenter  foveri, 
ideo  remedia  amaro  — stomachica  in  curanda  arthritide  ma- 
gnam celebritatem  sibi  meruerunt;  uti  sunt:  herba  centaurii 
minoris,  trifolii  fibrini,  gentianae,  lignum  Quassiae,  radix 
acori , gummi  amoniacum , Quajacum , praeparata  ferri.  In 
Anglia  laudatur  pulvis  Ducis  Portlandi,  compositus  e pulvere 
radicis  aristblochiae  rotundae , gentianae  , herbae  summita- 
tum chamaedreos , chamae  pitys,  et  centaurii  minoris  ana 
quantitate,  atque  Ciillen  usu  protracto  huius  pulveris  plures 
arthritide  inveterata  affectos,  sanatos  fuisse'  perhibet,  ast 
non  reticendum , subinde  in  individuis  plethoricis  apople- 
xiam causatam  fuisse. 

Habito  respectu  excretionum  omnium , imprimis  alvi , 
minae,  cutis  etc.  alterantia  eximium  saepe  praestant  effe- 
ctum. In  Germania  adhibentur  pillulae  ex  oleo  empyreuma- 
tico  ligni  fossilis,  antimonio  crudo  uncia  una,  olibano 
drachmis  tribus,  pulvere  stipitum  dulcamarae  drachmis  sex, 
e quibus  parantur  pillulae  granorum  duorum.  Usu  harum 
protracto  arthritidem  curatam  fuisse  plures  auctores  testantur. 

In  cura  arthritidis  thermae  naturales  magnam  saepe  prae- 
stant utilitatem,  tales  sunt:  Thermae  sulfureae,  salinae, 
nlcalinae,  salino  — atcalinae  et  martiales. 

Sed  et  afTectionutn  topicarum  summa  ratio  habenda  est, 
articulationes  superato  insultu  motu  frequentiori  non  tamen 
protracto  in  motu  exercendae  sunt , per  hunc  concretiones , 
aliorumque  malorum  topicorum  evolutio  optime  praecavetur. 
Scopo  adjuvante  frictiones  cum  panno  aspero  Flanel,  lotio- 
que crebrior  cum  aquis  sulfureo  — martiatis  eximiam  utili- 
tatem praestant. 

Plurimi  auctores  usum  remediorum  specificorum  contra 
arthritidem  iuste  negant.  Huic  classi  adnumerarunt,  Rhodo- 
dendron chrysanthenum  gunimi  resina  Quajaci  Ilex  aquifo- 
lium, qua  remedium  roboranti  adstringens  nihil  S[)ccifici  ha- 
bet. — Aquis  thermarum  Carolinaruni  peculiari  et  specifica 
ratione  arthritidem  sanatam  fuisse,  et  per  congruum  usum 
internum  insultus  arthriticos  anomalos,  regulares  fieri  au- 
ctores fide  dignissimi  testantur. 

Nonnulla  remedia  a recentioribus  ventilata  commemo- 
rationem vix  merentur.  £.  c.  pediluvia  Anglorum  cum  acido 
muriatico ; potus  largus  aquae  calidae  a Cadet  de  Vaux  com- 
' mcndatus.  Chalmers  omnia  symptomata  a saburra  intestinali 
repetens,  laudat  emetica  et  purgantia.  Musgrave  putat  acri- 
luoniam  arthriticam  ex  atra  bile  generatam  in  massam  hu- 
morum receptam  febrim  arthriticam  generari,  ideo  drasti- 
cis , aloe,  helleboro,  colocynthidi  specificam  tribuit  virtutem. 
Alii  ob  conjunctionem  frequentem  arthritidis  cum  calculis, 
eam  alcalibus , sapone,  aqua  calcis  inpugnare  conantur, 
quantum  haec  organis  digestionis  utique  per  morbum  debili- 
tatis infensa  sint,  quisquis  primo  obtutu  perspicit. 

Peculiarem  attentionem  exposcit  arthritis  retrograda  , 
anomala  , larvata ; dum  infiammatione  arthritica  e partibus 
externis  subito  evanescente , alter  morbus  acutus : inflam- 
matio gravis , nervosis  periculosissima , vel  alter  morbus 
chronicus  primaria  affectione  gravior  evolvitur.  In  simili  casu 
cum  evacuationibus  sanguinis  caute  mercandum,  sed  in  plu- 
rimis casibus  methodus  moderate  erigens  faustiori  coronatur 
Kuccessu  , uti;  vinum  > infusum  foliorum  aurant  iorum,  herbae 

inellssae  menfhae,  aut  fortiora:  liquores  aetherei,  spiritus 
cornu  cervi.  In  similibus  rerutu  adjunctis  Sydennaiii  in  se  ipso 
eximium^  expertus  est  etlectiun  a vino  Madeirae  curn  opio.' 
Vomitum  eftroeneni  infuso  florum  chamomillae,  herbae  men- 
thae piperitae  sopire  studemus;  vomitu  cum  diarrhoea  con- 
tinuante ad  tincturam  opii  crocatam  confugimus.  Partes  ex 
quibus  affectio  topica  disparuit  irritandae  sunt  per  localia 
balnea  calida  per  cochleariain  arrnoraciam , pediluvia  cum 
sale  et  cineribus,  synapismum,  frictiones  cum  tinctura  can- 
tharidum, in  malo  chronico  per  unguentum  Aulenrithii,  mo- 
xarn , fonticulum,  ulcera  artilicialia.  Si  per  remedia  enume- 
rata insultus  regularis  provocatus  fuerit,  pulsus  elevari,  ca- 
lor animalis  augeri,  cutis  amoene  madere  incipiat,  statum 
hunc  per  remedia  supra  enumerata  insultui  arthritico  regu- 
lari conformia , et  ]ier  victum  moderate  stimulantem  fovere 
et  sustentare  oportet.  , 

Modificationes  variae  arthritidis  anomalae  congrue  tra- 
ctantur per  continuatum  usum  iuternum  extracti  aconiti , 
quajaci , contribuentibus  sitimr remediis  externis,  uti  balneis 
aestivo  tempore  nimis  proficuis.  Magnam  laudem  sibi  me- 
ruerunt, sapo  comunis,  sapo  antimonialis , quajacum,  mer- 
curius dulcis,  Senega,  extractum  amicae,  cum  extracto  ama- ' 
ro  in  massam  pillularem  redacta. 

Dum  insultus  frequentius  revertuntur,  vix  non  semper 
tophos  relinquunt.  In  exordio  ubi  minorem  extensionem  ad- 
epti sunt,  resolvi  possunt  per  frictiones  pharmacorum  vola- 
tiliter  stimulantium , cum  linimento  ammoniato , oleo  tere- 
binthinae , rosmarini , oleo  animalis  Dippelii , linimento  sa- 
jionato  — camphorato.  Si  tophi  hi  iam  inveterati  essent, 
aut  individuum  senile,  remediis  his  tantum  abest  ut  resolu- 
tionem effectuemus,  sed  inflammationem  latitantem  ad  ple- 
nam maturationem  perducentes  facile  ulcus  arthriticum  diffi- 
cilius consanandum  emergit.  Similium  ulcerum  proruptio- 
nem nec  arte  praecavere  semper  succedit. 

Contra  majorem  gradum  rigiditatis  ct  immobilitatis  ar- 
tuum , balnea  naturalia  calida  (Tdplitzii)  plurimum  praestare 
experientia  docuit. 

Cum  constet,  arthritidem  cum  calculorum  genesi  sae- 
pius coincidere,  momenta  cuncta,  quae  formationi  himis 
materiei  ansam  dare  possent , tamquam  remedium  prophilac- 
ticum  et  radicale  ad  praecavendam  arthritidis  evolutionem 
considerari  debent.  Cibus  itaque  vegetabilis  , substantiae 
azotum  tenentes  acidi  urici  formationem  eximie  promoven- 
tes, sedulo  vitandae  sunt.  Experientia  docet,  fontes  ad  Vi- 
chy,  eggregiam  ad  arcendum  hunc  statum  morbosum  prae- 

stare  virtutem. 

- , Tliicses  defendendae. 


Arthritis  non  est  morbus  pure  dynamicus,  sed  etiam 

2 Sumina  Xtus  alicuius  felicitas  consistit  in  tranquilhta^  ^ 

’ interna  et  .externa;  hanc  politia  civil.s,  illam  poht.a 

3 Hh.c  !"<>»'"'>]!  "-anquillila- 

"Z  externam  procurandi,  politiam  med.cam  attmet, 

franrniillifatem  internam  conservandi. 

4.  Medicastri  igitur , agyrtae  artem  medicam  profanantes 

tollerandi  haud  essent. 

l:  Sedmm,:  S" ’sc!r,%i:;:i..;a  n„dire,  pauca  loqni  op- 
r.  sTmorbnm  curare  *y;”£'t<;entes  fecit 

mlrimfsaepe  remedmm  morbi  ’ 


